**למרכז הישראלי לאפוטרופסות דרוש/ה רכז/ת נכסים זמני**

**למחוז חיפה והצפון**

**בואו להצטרף לצוות איכותי וייחודי ולעבוד בתפקיד משמעותי ומגוון**

**עם לב ונשמה!**

מי אנחנו?

**המרכז הישראלי לאפוטרופסות** קם מתוך שליחות ציבורית וחברתית, במטרה להגן במסירות ובמקצועיות על גופם, כבודם, רכושם ורצונם של אנשים אשר מצבם אינו מאפשר להם לדאוג לעצמם. אנשי המרכז פועלים בכל רחבי הארץ ומספקים שירות לכ- 4,500 אנשים ונשים חסרי הגנה, החיים בקהילה או במסגרות שונות - קטינים, נכים, מוגבלים פיזית ושכלית, תשושי נפש, קשישים סיעודיים ואחרים - שאין להם קרובי משפחה או שבני משפחתם אינם רוצים או אינם מסוגלים לייצג אותם ולטפל בצרכיהם באופן נאות.

המרכז הישראלי לאפוטרופסות ממונה על ידי בית המשפט כדי לספק הגנה לאוכלוסיות החלשות, המודרות והשקופות ביותר בחברה הישראלית - לדאוג לצרכיהם הפיזיים של מקבלי השירות, להגן על כספם, למצות את הזכויות המגיעות להם ולספק את צרכיהם הנפשיים והרגשיים, בהתאם ליכולתם הכלכלית.

המרכז הישראלי לאפוטרופסות הוא ארגון האפוטרופסות הגדול והוותיק ביותר בישראל אשר הוקם בשנת 1977 ביוזמת האפוטרופוס הכללי במשרד המשפטים. צוות רב מקצועי של המרכז פועל בכל רחבי הארץ בפיקוח המדינה ובשיתוף פעולה עם מגוון גופים ציבוריים וחברתיים בישראל.

מחוז חיפה חולש על שטח מחדרה ועד קריית שמונה ונותן מענה ל-1500 מקבלי שירות.

הגדרת תפקיד

* מתן שירות וטיפול אישי למי שהמרכז מונה להם כאפוטרופוס או כבעל תפקיד אחר
* טיפול בנכסי מקרקעין של מקבל השירות
* הטיפול בנכסים כולל: השכרה\מכירה של דירות, טיפול אחזקה שוטף, ניהול ופיקוח על עבודות שיפוץ, איתור דירות מגורים וכדומה
* התפקיד כולל יציאות רבות לעבודה מחוץ למשרד וכן קיום קשרים מקצועיים עם נותני שירותים, שוכרים, בעלי דירות, עובדים סוציאליים וכדומה

דרישות התפקיד

* כושר ביטוי בשפה העברית, בכתב ובע"פ ברמה גבוהה.
* ניסיון משמעותי בהובלה וביצוע תהליכים מורכבים
* ניסיון בעבודה בתחום החברתי - רצוי
* מגורים באזור חיפה והסביבה– חובה
* התפקיד ברובו מתבצע במשרד ובשטח ולכן נדרשת ניידות ורכב חובה לפגישות

כישורים אישיים

* אהבת אדם ומודעות חברתית גבוהה
* בעל תפיסת שירות גבוהה
* יכולת ניהול וארגון
* יכולת גבוהה בניהול משימות רבות
* עבודה תחת לחץ
* אמינות ומוסריות גבוהה
* יכולת למידה מהירה
* יכולת תקשורתית גבוהה
* בעל יחסי אנוש טובים

**קו"ח יש לשלוח ל – orita @apotropus.orgבציון שם המשרה בכותרת המייל**